Príloha č. 1 Výzvy na predloženie cenovej ponuky

**Zmluva o dielo č. ......... „Návrh“**

**uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany**

**Objednávateľ**: **Mesto Brezno**

Sídlo: Námestie gen. M.R. Štefánika 1, 977 01 Brezno

Zastúpený: JUDr. Tomáš Abel PhD., primátor

IČO: 00313319

Bankové spojenie:

(ďalej len „***objednávateľ***“)

**Zhotoviteľ**: ............................................. (doplní uchádzač)

Sídlo: ............................................. (doplní uchádzač)

Zastúpený: ............................................. (doplní uchádzač)

Osoby oprávnené rokovať:

* vo veciach zmluvných: ............................................. (doplní uchádzač)
* vo veciach technických: ............................................. (doplní uchádzač)

IČO: ............................................. (doplní uchádzač)

DIČ: ............................................. (doplní uchádzač)

IČ DPH: ............................................. (doplní uchádzač)

Registrovaný: ............................................. (doplní uchádzač)

Bankové spojenie: ............................................. (doplní uchádzač)

č. ú.: .................................... (doplní uchádzač)

(ďalej len „***zhotoviteľ***“)

**Čl I.**

**Predmet Zmluvy a miesto plneniA**

1. Touto zmluvou o dielo (ďalej len „zmluva“) sa zhotoviteľ zaväzuje, že v termíne a za podmienok stanovených touto zmluvou vykoná a objednávateľovi riadne a včas odovzdá dielo definované v ods. 2 tohto článku. Objednávateľ sa zaväzuje zaplatiť za riadne a včas vykonané a odovzdané dielo cenu dohodnutú podľa článku III. tejto zmluvy.
2. Zhotoviteľ berie na vedomie, že plnenie poskytované zo strany zhotoviteľa podľa tejto zmluvy bude financované z prostriedkov Európskej únie, Operačný program Kvalita životného prostredia, PO 2, Výzva: OPKZP-PO2-SC211-2018-40. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii diela.
3. Predmetom zmluvy je uskutočnenie stavebných prác na stavbe „Vodozádržné opatrenia BREZNO“ (ďalej len „dielo“). Dielo bude zhotovené podľa:
4. projektovej dokumentácie
5. položkovitého rozpočtu stavieb ponúknutého Zhotoviteľom vo verejnej súťaži, ktorý tvorí neoddeliteľnú súčasť tejto zmluvy ako **Príloha č. 1.**
6. Zhotoviteľ sa zaväzuje vykonať dielo vo vlastnom mene a na vlastnú zodpovednosť, pri dodržaní kvalitatívnych a technických podmienok určených projektom stavby a touto zmluvou a súčasne sa zhotoviteľ zaväzuje, že technické parametre a hodnoty diela budú zodpovedať technickým špecifikáciám, všeobecne záväzným predpisom a normám platným v Slovenskej republike v dobe jeho zhotovenia.
7. Miestom dodania predmetu zmluvy pozemky p. č. C-KN 3382, 3383, k. ú. BREZNO. .
8. Predmetom zmluvy je záväzok zhotoviteľa riadne a včas vykonať dielo – stavebné práce. Zároveň sa zhotoviteľ zaväzuje dodať objednávateľovi všetky s tým súvisiace doklady, týkajúce sa realizácie diela a jeho kvality. Sú to hlavne doklady o vykonaní predpísaných prevádzkových skúšok a platných revízií a doklady od zabudovaných stavebných materiáloch (platné certifikáty kvality, atesty a vyhlásenia o zhode). Splnenie predmetu diela nastáva zo strany zhotoviteľa odovzdaním podpísaného odovzdávacieho a preberacieho protokolu bez vád a nedorobkov brániacich užívaniu zhotoveného predmetu zmluvy a odovzdaním s tým súvisiacich dokladov.

5. Zhotoviteľ je povinný viesť stavebný denník, ktorý odovzdá vo fotokópií objednávateľovi pri odovzdaní hotového diela. Zhotoviteľ umožní objednávateľovi a stavebnému dozoru nahliadnuť a dopisovať zápisy do stavebného denníka. Zhotoviteľ je povinný viesť stavebný denník, a to odo dňa prevzatia staveniska od objednávateľa až do dňa riadneho odovzdania diela a odstránenia prípadných vád a nedorobkov, podľa tejto zmluvy. Do stavebného denníka bude zhotoviteľ, objednávateľ, stavebný dozor objednávateľa zapisovať všetky skutočnosti rozhodujúce pre vykonanie diela, sledovať obsah stavebného denníka a vyjadrovať sa k jednotlivým zápisom v ňom. V prípade, že dotknutá strana nebude na príslušný zápis reagovať do 3 pracovných dní, má sa za to, že s obsahom zápisu súhlasí. Objednávateľ má právo robiť si zo stavebného denníka fotokópie.

**Čl II.**

**ČAS PLNENIA**

1. Termín zahájenia stavebných prác : do piatich (5) pracovných dní od dňa účinnosti zmluvy.
2. Termín ukončenia stavebných prác : **do 12 mesiacov od účinnosti tejto zmluvy.**

**ČL III.**

**CENA ZA dielo**

1. Cena diela je dojednaná dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách, v znení neskorších predpisov ako maximálna zmluvná cena.
2. Cena je stanovená v eurách.
3. Cena za zhotovenie diela podľa Čl.1 je záväzná a je stanovená na základe rozpočtu, ktorý tvorí Prílohu č. 1 tejto zmluvy, v dohodnutej výške:

cena diela bez DPH (doplní uchádzač) €

DPH 20 % (doplní uchádzač) €

**cena diela celkom** (doplní uchádzač) **€**

(slovom:...................................................................................... (doplní uchádzač) eur).

1. Zhotoviteľ vyhlasuje, že v cene diela sú obsiahnuté všetky dodávky a práce potrebné na riadne vykonanie diela podľa zadávacích podmienok objednávateľa a touto zmluvou dohodnutých podmienok.
2. V cene za zhotovenie diela sú obsiahnuté aj náklady za dočasné užívanie verejných komunikácií, podľa potreby náklady na vybudovanie, prevádzku, údržbu a vypratanie staveniska, náklady na stráženie, potrebný montážny materiál, nakladanie s odpadom, na spotrebu elektrickej energie a vody, poistenie diela počas jeho realizácie, kompletačnú činnosť, skúšky a kontroly kvality prác a podobne. Zmluvné strany sa dohodli, že dodávateľ sa najneskôr v deň podpisu tejto zmluvy zaväzuje uzatvoriť a predložiť objednávateľovi predmetnú poistnú/é zmluvu/y na poistenie diela počas realizácie diela vo výške najmenej ceny za dielo podľa článku III. bodu 3 tejto zmluvy, pričom poistenie sa musí vzťahovať minimálne pre prípad poškodenia, zničenia, odcudzenia alebo straty, alebo iných škôd, prípadne aj rozšírené poistné riziká počas realizácie diela.
3. Cena za dielo je konečná. K zmene ceny môže dôjsť len na základe obojstranne podpísaného dodatku zmluvy, ktorý sa stane jej neoddeliteľnou súčasťou, a to len v nasledovných prípadoch :
   1. Ak si objednávateľ vyžiada zväčšenie alebo zmenšenie rozsahu diela.
   2. Ak dôjde na základe požiadavky objednávateľa k inému riešeniu diela
4. Objednávateľ uhradí cenu za práce na základe súpisu skutočne vykonaných prác a dodávok, podpísaného oprávnenými zástupcami objednávateľa a zhotoviteľa a v súlade s dohodnutými platobnými podmienkami podľa Čl. IV. tejto Zmluvy.
5. Práce, ktoré zhotoviteľ vykoná bez príkazu objednávateľa alebo odchylne od dohodnutého rozsahu, objednávateľ neuhradí.

**ČL IV.**

**Platobné podmienky a fakturácia**

1. Objednávateľ neposkytuje na vykonanie diela preddavok alebo zálohu.
2. Objednávateľ bude uhrádzať cenu za dielo nasledovne: dvoma (2) čiastkovými faktúrami a jednou (1) záverečnou faktúrou.

Zmluvné strany sa dohodli, že celkovú cenu diela podľa bodu 3 článku III. tejto zmluvy uhradí objednávateľ na základe dvoch (2) Čiastkových faktúr a jednej (1) Záverečnej faktúry, t.j.

* 1. Zhotoviteľ bude fakturovať cenu dodávok a prác podľa tejto zmluvy na základe dvoch (2) čiastkových faktúr, vystavených na základe súpisu skutočne zrealizovaných prác, ktoré musia byť zrealizované v súlade s Výkazov výmerom stavebných prác ( SO-01 a SO-02). Jednotlivé etapy realizácie, od ktorých závisí vystavenie čiastkových fakturácii, sú definované podľa jednotlivých stavebných objektov Výkazu Výmeru stavebných prác a projektovej dokumentácie. Zhotoviteľ nebude oprávnený vystaviť faktúru skôr ako budú vykonané všetky práce, ktoré sú pre príslušný stavebný objekt definované vo výkaze výmere stavebných prác. Zhotoviteľ je povinný pred vystavením faktúry informovať Objednávateľa o súpise skutočne vykonaných prác. Ak sa rozsah vykonaných stavebných prác zhoduje s prácami definovanými v príslušnom stavebnom objekte Výkazu výmeru stavebných prác, osoba poverená objednávateľom schváli súpis zrealizovaných prác a zhotoviteľ na základe tohto písomného schválenia vystaví objednávateľovi faktúru, ktorá musí obsahovať náležitosti uvedené v bode 7. tohto článku zmluvy.
  2. Zhotoviteľ bude fakturovať cenu dodávok a prác podľa tejto zmluvy za Záverečnú etapu (Tretiu etapu – SO 03 v zmysle Výkazu Výmeru stavebných prác) vo faktúre, ktorú zhotoviteľ vystaví po zrealizovaní a odovzdaní Tretej etapy diela Konečným protokolom podľa tejto zmluvy, a to do 14 dní odo dňa protokolárneho odovzdania a prevzatia celého diela Objednávateľom bez vád a nedorobkov a v prípade, ak budú v protokole uvedené vady a nedorobky, do 14 dní po odstránení vád a nedorobkov uvedených v Konečnom protokole o odovzdaní a prevzatí celého diela podľa čl. VI. tejto zmluvy, pričom bude obsahovať náležitosti uvedené v bode 8 tohto článku zmluvy.

1. Faktúra musí mať predpísané náležitosti v zmysle § 74 zákona č. 222/2004 Z.z., v znení neskorších predpisov (identifikačné údaje objednávateľa a zhotoviteľa vrátane IČ DPH, dátum splatnosti, označenie peňažného ústavu a číslo zmluvy zhotoviteľa ako aj ďalšie údaje vyžadované príslušnými právnymi predpismi). Objednávateľ môže faktúru vrátiť v prípade, že obsahuje nesprávne alebo neúplné údaje.
2. Objednávateľ zadrží z každej čiastkovej faktúry finančnú čiastku vo výške 10 % z ceny diela ako zábezpeku. Takto zadržanú sumu objednávateľ uhradí zhotoviteľovi po odstránení vád nedorobkov, ktoré budú zistené pri preberaní diela.
3. Čiastkové faktúry budú Zhotoviteľom vystavované na základe zhotoviteľom predložených a určeným zástupcom objednávateľa odsúhlasených súpisov skutočne zrealizovaných prác, resp. zabudovaných materiálov (ďalej len „súpis prác“). Zhotoviteľ je oprávnený po odsúhlasení súpisu prác vystaviť čiastkovú faktúru podľa bodu 2. bodu 2.1 alebo 2.2. tohto článku IV. tejto Zmluvy.
4. Čiastková Faktúra bude obsahovať okrem náležitostí uvedených v zákone č. 222/2004 Z.z. aj tieto údaje:

7.1 označenie faktúry a jej číslo, názov a adresu sídla objednávateľa a zhotoviteľa a adresu, na ktorú má byť faktúra zaslaná, IČ pre DPH a IČO objednávateľa a zhotoviteľa,

7.2 číslo zmluvy a označenie časti diela,

7.3 označenie banky a číslo účtu, na ktorý sa má platiť,

7.4 deň vystavenia a odoslania faktúry a lehotu jej splatnosti,

7.5 výšku fakturovanej čiastky,

7.6 náležitosti pre účely dane z pridanej hodnoty, najmä dátum vzniku daňovej povinnosti,

7.7 pečiatku a podpis vystavovateľa,

7.8 odpočet zľavy z ceny diela, na ktorú vznikol objednávateľovi nárok,

7.9 v prílohe: súpis vykonaných prác a dodávok potvrdený zástupcami objednávateľa oprávnenými vo veciach zmluvných a realizačných.

V prípade, že faktúra nebude obsahovať náležitosti uvedené v pododsekoch 7.1. – 7.9 tohto odseku zmluvy alebo bude obsahovať nesprávne uvedené údaje, objednávateľ je oprávnený vrátiť ju zhotoviteľovi na prepracovanie alebo doplnenie s tým, že nová lehota splatnosti začne plynúť dňom doručenia takto opravenej alebo doplnenej faktúry.

8. Záverečná faktúra bude okrem náležitostí uvedených v odseku 7 tohto článku zmluvy bude obsahovať:

8.0. označenie: Záverečná faktúra,

8.1. výška Záverečnej fakturovanej čiastky,

8.2 vyúčtovanie celého rozsahu prác tvoriacich predmet zmluvy podľa čl. II tejto zmluvy - na základe súpisov vykonaných prác a dodaných materiálov podpísaných zástupcami objednávateľa oprávnenými vo veciach zmluvných a realizačných,

8.3 započítanie všetkých čiastkových faktúr a platieb objednávateľa v priebehu výstavby,

8.4 vyúčtovanie všetkých dohodnutých prác naviac,

8.5 vyúčtovanie všetkých zmluvných pokút podľa tejto zmluvy, ako aj oprávnených zákonných a zmluvných nárokov objednávateľa na náhradu škody, vyúčtovanie nárokov na náhradu zvýšených nákladov spôsobených objednávateľovi činnosťou zhotoviteľa,

8.6 vyúčtovanie zľavy z ceny diela,

8.7 vyúčtovanie prípadných služieb a prác, ktoré objednávateľ zhotoviteľovi poskytol, resp. pre zhotoviteľa vykonal počas realizácie prác zhotoviteľom

8.8 potvrdenie objednávateľa o odstránení vád a nedorobkov zhotoviteľom.

V prípade, že Záverečná faktúra nebude obsahovať náležitosti uvedené v odseku 7 a 8 tohto článku zmluvy alebo bude obsahovať nesprávne uvedené údaje, objednávateľ je oprávnený vrátiť ju zhotoviteľovi na prepracovanie alebo doplnenie s tým, že nová lehota splatnosti začne plynúť dňom doručenia takto opravenej alebo doplnenej faktúry.

9. Splatnosť každej čiastkovej faktúry podľa bodu 2.1 tohto článku zmluvy, ako aj splatnosť záverečnej faktúry podľa bodu 2.2 tohto článku zmluvy je vždy 60 dní od jej vystavenia.

**Čl V.**

**Dojednania a závÄzky zmluvných strán**

1. Zhotoviteľ je povinný vykonať dielo podľa ustanovení zmluvy riadne, v súlade so všeobecnými právnymi predpismi, STN a inými normami, ktoré sa na dielo a realizované práce vzťahujú. Ide predovšetkým o prepisy z oblasti bezpečnosti a ochrany zdravia pri práci, hygienické, protipožiarne predpisy a predpisy o ochrane životného prostredia. Hodnoty uvedené v týchto právnych predpisoch ako doporučené sa touto zmluvou stanovujú ako záväzné (ďalej len „Aplikovateľná legislatíva“).
2. Zhotoviteľ zabezpečí a predloží objednávateľovi všetky nutné certifikáty a dokumenty vydané príslušnými úradmi SR, ktoré preukazujú, že dielo a práce s tým súvisiace je v súlade s technickými normami a ostatnými predpismi, ktoré sú nutné k tomu, aby objednávateľ obdržal úradný súhlas s prevádzkou diela.
3. Zhotoviteľ zodpovedá za kvalitu diela podľa parametrov uvedených v STN, hygienických predpisoch a legislatíve upravujúcej bezpečnosť a ochranu zdravia (vrátane tesnosti, zvukovej nepriezvučnosti, riešenia dilatačných stykov, statických výstuh, povrchových úprav a pod.) tak, aby dielo dosahovalo požadované parametre.
4. Ak v priebehu zhotovovania diela vznikne objektívna potreba doplňujúcich podkladov, údajov, informácií alebo konzultácií k už objednávateľom odovzdaných podkladov, zaväzuje sa objednávateľ tieto poskytnúť alebo zaistiť zodpovedajúcim spôsobom bez zbytočného omeškania a/alebo v dohodnutom termíne.
5. Objednávateľ je oprávnený kontrolovať zhotovovanie diela a vykonávať na stavbe dozor a v jeho priebehu hlavne sledovať, či sú práce vykonávané podľa dohodnutých podmienok, technických noriem a iných právnych predpisov.
6. Zhotoviteľ zodpovedá za čistotu komunikácií, po ktorých dováža odváža materiál a presúva mechanizmy a odváža zo staveniska predmetu zmluvy stavebnú sutinu. Odpad vzniknutý prácami realizácie predmetu zmluvy musí zhotoviteľ deponovať, alebo zneškodniť len na mieste k tomu účelu určenom a v súlade s platným VZN mesta Brezno upravujúcim nakladanie s odpadom. Prípadné škody alebo náklady plynúce odstránením následkov porušenia povinností vedených v tomto bode uhradí zhotoviteľ objednávateľovi bezodkladne a uspokojí takto vzniknuté prípadné nároky tretích osôb.
7. Zhotoviteľ sa pri plnení predmetu zmluvy zaväzuje dodržiavať zákonné predpisy upravujúce bezpečnosť práce a technických zariadení pri stavebných prácach, ako i minimálne bezpečnostné a zdravotné požiadavky na stavenisko, zabezpečí koordinátora bezpečnosti a plnenie povinností zamestnávateľa na zaistenie bezpečnosti a ochrany zdravia pri práci na stavenisku.
8. Zhotoviteľ môže vykonať dielo ešte pred uplynutím dojednaného času.
9. Zhotoviteľ je povinný umožniť objednávateľovi a komukoľvek, kto má na to povolenie zo strany objednávateľa, alebo osôb ktorým takáto právomoc vyplýva z osobitných predpisov, prístup na miesto výkonu prác a na ktorékoľvek miesto, kde sa vykonávajú, alebo majú vykonávať práce v súvislosti s realizáciou diela a jeho častí.
10. Ak sa vyskytne v priebehu realizácie prác nutnosť akýchkoľvek zmien oproti predpokladom obsiahnutých v tejto zmluve, budú tieto zmeny riešené operatívne jednaním medzi oboma stranami. Riešenie drobných zmien bude dohodnuté zápisom a s potvrdením oboma stranami. Za zmeny závažnejšieho charakteru a rozsahu, sú považované pre účel tejto zmluvy zmeny ktoré budú mať vplyv hlavne na termín splnenia, cenu alebo technické riešenie diela. Takéto zmeny musia byť riešené písomným dodatkom k tejto zmluve.
11. Zhotoviteľ je povinný strpieť výkon kontroly/auditu/overovania súvisiaceho s uskutočňovanými prácami kedykoľvek počas platnosti a účinnosti zmluvy o poskytnutí nenávratného finančného príspevku č. OPKZP-PO2-SC211-2018-40/06 (ITMS kód projektu: 310021R297) a to oprávnenými osobami, ktorými sú najmä poskytovateľ a ním poverené osoby, Najvyšší kontrolný úrad SR, príslušná správa finančnej kontroly, Certifikačný orgán a nim poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES, a poskytnúť im všetku potrebnú súčinnosť.
12. Objednávateľ má právo bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu zo zmluvy medzi Objednávateľom a Zhotoviteľom a výsledky finančnej kontroly Poskytovateľa nevratného fonačného príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Čl VI.**

**zOdpovednosť za vady, Záruka za kvalitu diela**

1. Zhotoviteľ poskytuje na zhotovené dielo záruku na všetky jeho časti v dĺžke 60 mesiacov a znáša počas tejto doby plnú záruku na materiál, zariadenia a práce. Záručná doba začína plynúť dňom podpisu Konečného protokolu k celému dielu, resp. dňom podpisu Konečného protokolu o odstránení vád a nedorobkov objednávateľom.
2. Vady diela, ktoré sa prejavia počas záručnej doby uplatní objednávateľ u zhotoviteľa bezodkladne po ich zistení, a to písomným oznámením doručeným zhotoviteľovi. Práce na odstraňovaní reklamovaných vád je zhotoviteľ povinný zahájiť do 48 hodín od ich nahlásenia objednávateľom a ukončiť ich v čo najkratšom termíne, najneskôr však do 5 pracovných dní, ak sa zmluvné strany nedohodnú inak.

**Čl VII.**

**Odovzdanie a prevzatie diela**

1. Zhotoviteľ splní svoju povinnosť realizovať dielo jeho riadnou realizáciou a jeho  odovzdaním objednávateľovi v súlade s ustanoveniami tejto zmluvy. Dielo sa považuje za riadne a včas dokončené, ak bolo zrealizované bez vád a nedorobkov, má vlastnosti stanovené právnymi predpismi, touto zmluvou, STN a inými normami, ktoré môžu byť k dielu uplatnené a pokiaľ bolo úspešne vyskúšané a prevzaté objednávateľom.
2. Zhotoviteľ vykoná stavebné práce v súlade s touto zmluvou a objednávateľ prevezme dielo po jeho dokončení. Dielo sa považuje za dokončené dňom podpisu Protokolu o odovzdaní a prevzatí diela.
3. Aspoň 14 (štrnásť) pracovných dní pred plánovaným dátumom dokončenia zhotoviteľ doručí objednávateľovi oznámenie o pripravenosti na prevzatie stavebných prác spolu s dokumentáciou skutočnej realizácie stavebných prác (ďalej len „Oznámenie o pripravenosti”). Do 10 (desiatich) dní od prijatia Oznámenia o pripravenosti spolu s dokumentáciou skutočnej realizácie objednávateľ vymenuje komisiu, v ktorej bude okrem stavebného dozoru alebo ostatných zástupcov objednávateľa aj zástupca zhotoviteľa, ktorá dokončí preberacie konanie do vyššie uvedeného termínu. Keď komisia potvrdí, že všetky stavebné práce vykonané podľa tejto zmluvy sú dokončené a nemajú nedostatky, s výnimkou použitia diela v súlade s jeho určením, komisia prevezme stavebné práce na základe preberacieho protokolu vo forme dohodnutej zmluvnými stranami (ďalej len „Konečný protokol”). Dátum podpísania Konečného protokolu sa bude považovať za dátum skončenia tejto zmluvy.
4. Do povinností zhotoviteľa počas preberacieho konania patrí zostavenie dokumentov umožňujúcich vyhodnotenie riadneho výkonu stavebných prác na prevzatie a ich odovzdanie objednávateľovi, predovšetkým sa jedná o odovzdanie kompletného stavebného denníka, dokumentácie skutočnej realizácie, technických protokolov, požadovaných potvrdení, certifikátov a osvedčení kvality, o odovzdanie zmien urobených počas výstavby zaznamenaných v dokumentácii a o odovzdanie technickej dokumentácie, ako napríklad plánov, máp a príručiek týkajúcich sa schém kabeláže, potrubia, výťahov, alebo ostatných technických zariadení alebo technického vybavenia.
5. V prípade, že napriek prijatiu riadneho Oznámenia o pripravenosti od zhotoviteľa, sa prevzatie neuskutoční v časovom limite stanovenom vyššie v bode 2. tohto článku zmluvy z dôvodov, ktoré možno pripísať objednávateľovi, nebude sa to považovať za oneskorené splnenie príslušného záväzku zhotoviteľa podľa tejto zmluvy.
6. Ak v priebehu preberacieho konania zistí objednávateľ nedostatky alebo chyby na diele, ktoré neznemožňujú prevádzku diela v súlade s jeho účelom, zmluvné strany podpíšu Konečný protokol a vypracujú zoznam nedostatkov a chýb a dohodnú sa na termínoch na ich odstránenie zhotoviteľom, pričom tieto termíny nesmú prekročiť 14 (štrnásť) dní. Odstránenie nedostatkov a chýb sa potvrdí na základe protokolu o odstránení nedostatkov a chýb, ktorý podpíšu zmluvné strany (ďalej len „Protokol o odstránení nedostatkov”).
7. Ak v priebehu preberacieho konania Objednávateľ zistí nedostatky alebo chyby v diele, ktoré znemožňujú prevádzku diela v súlade s jeho účelom, alebo ak príslušné úrady majú námietky voči prevádzke diela, objednávateľ môže odmietnuť vypracovať Konečný protokol a zhotoviteľ bude musieť odovzdať dielo na prevzatie ešte raz. V takom prípade bude dátumom skončenia tejto zmluvy dátum vyhotovenia Konečného protokolu.
8. V deň podpísania Konečného protokolu alebo v prípade, ak je táto zmluva ukončená pred podpísaním Konečného protokolu (odstúpením alebo výpoveďou), zhotoviteľ doručí objednávateľovi všetky certifikáty, potvrdenia a povolenia vystavené príslušnými úradmi, ako aj príslušnú záručnú dokumentáciu pre odovzdané časti stavebných prác, predovšetkým tie, ktoré sa týkajú nainštalovaných alebo natrvalo vsadených prvkov v súvislosti so stavebnými prácami. Vo všetkých prípadoch musí zhotoviteľ poskytnúť objednávateľovi pred podpísaním Konečného protokolu všetky osvedčenia, povolenia a preberacie protokoly vystavené príslušnými úradmi a potrebné na získanie kolaudačného rozhodnutia, vrátane Požiarneho oddelenia, Regionálneho úradu verejného zdravotníctva, odboru starostlivosti o životné prostredie, ako aj celú záručnú dokumentáciu spoločne s kompletnou dokumentáciou skutočnej realizácie. Ak nie je vykonaná akákoľvek časť stavebných prác v súlade s touto zmluvou, objednávateľ môže po vypočutí vysvetlenia zhotoviteľa znížiť výšku odmeny, ktorá je zahrnutá v príslušnom protokole. Zhotoviteľ sa môže odvolať proti vyššie uvedenému rozhodnutiu objednávateľa, pričom objednávateľ odpovie na takéto odvolanie do 5 (piatich) dní od jeho doručenia.
9. Vlastníkom diela je od počiatku objednávateľ. Vlastnícke právo k materiálom zabezpečených zhotoviteľom na realizáciu stavebných prác prechádza na objednávateľa ich zabudovaním do diela, príp. jeho častí.
10. Zhotoviteľ bude informovať písomne alebo zápisom v stavebnom denníku objednávateľa o pripravenosti diela na jeho odovzdanie minimálne tri (3) pracovné dni vopred. Následne si zmluvné strany dohodnú presný termín odovzdania diela.
11. Objednávateľ prevezme dokončené dielo v súlade s touto zmluvou podľa tejto zmluvy od Zhotoviteľa písomným protokolom o odovzdaní a prevzatí diela, ktorého návrh pripraví zhotoviteľ. Protokol bude podpísaný písomne poverenými zástupcami zmluvných strán a stavebným dozorom. Písomné poverenia budú prílohou protokolu o odovzdaní a prevzatí diela.
12. Objednávateľ prevezme dielo len v prípade, že bude zhotovené podľa odovzdaných podkladov, projektovej dokumentácie, záväzných noriem a predpisov tak, aby riadne slúžilo k určenému účelu.
13. Pripravenosť diela na odovzdanie a prevzatie zhotoviteľ objednávateľovi oznámi písomne. K oznámeniu zhotoviteľ pripojí súpis príslušnej dokumentácie.

**ČL VIII.**

**SANKCIE**

1. V prípade, že zhotoviteľ nedokončí dielo v termíne podľa tejto zmluvy, má objednávateľ právo požadovať u zhotoviteľa zmluvnú pokutu výške 0,05 % za každý deň omeškania do výšky 50% ceny diela. Zhotoviteľ však nie je v omeškaní po dobu, počas ktorej nemohol svoju povinnosť splniť následkom okolností, vzniknutých na strane objednávateľa.
2. Zaplatením zmluvnej pokuty podľa bodu 1 nezaniká povinnosť zhotoviteľa splniť záväzok vykonať dielo podľa tejto zmluvy a to v dodatočnej lehote, určenej objednávateľom.
3. V prípade, že sa ktorákoľvek zo zmluvných strán oneskorí s plnením svojho peňažného záväzku, vzniká oprávnenej zmluvnej strane právo na úhradu dlžnej čiastky a úroku z omeškania vo výške 0,05 % z dlžnej sumy za každý deň omeškania.
4. Zmluvné strany sa dohodli, že zmluvné pokuty dojednané touto zmluvou, majú povahu sankcií za nedodržanie povinností podľa tejto zmluvy. Zaplatením zmluvnej pokuty nie je dotknuté právo objednávateľa na náhradu škody.
5. Splatnosť zmluvnej pokuty podľa bodu 1. je 30 dní od doručenia písomnej výzvy objednávateľa na jej zaplatenie povinnej zmluvnej strane

**čL Ix.**

**ZÁVEREČNÉ USTANOVENIA**

1. Zhotoviteľ prehlasuje, že realizácia predmetu podľa tejto zmluvy neporušuje patentové, alebo iné chránené práva tretej osoby, a že nevykazuje iné právne vady..
2. Táto zmluva nadobúda platnosť dňom jej podpísania obidvoma zmluvnými stranami. Účinnosť zmluva nadobúda dňom nasledujúcim po dni jej zverejnenia na webovom sídle objednávateľa.
3. Meniť alebo doplňovať text tejto zmluvy je možné len formou písomných dodatkov, ktoré budú podpísané oprávnenými zástupcami oboch zmluvných strán.
4. Zmluvné vzťahy neupravené touto zmluvou sa riadia ustanoveniami Obchodného zákonníka (zák. č. 513/1991 Zb. v znení neskorších predpisov).
5. Zmluva je záväzná aj pre právnych nástupcov obidvoch zmluvných strán.
6. Zmluva je vypracovaná v piatich vyhotoveniach, z ktorých tri si ponechá objednávateľ a dve zhotoviteľ.
7. Zmluvné strany potvrdzujú, že si túto zmluvu, vrátane je príloh, pred jej podpisom prečítali, porozumeli jej obsahu a že nebola uzavretá v tiesni alebo za nápadne nevyhovujúcich podmienok a na dôkaz tohto ju vlastnoručne podpisujú.
8. Neoddeliteľnou súčasťou tejto zmluvy sú prílohy:

* Položkovitý rozpočtu stavieb ponúknutého Zhotoviteľom vo verejnej súťaži

v Brezne dňa .................... v .................... dňa ....................

za objednávateľa: za zhotoviteľa:

.................................................. ..................................................

**JUDr. Tomáš Abel PhD.** titul meno priezvisko, funkcia

primátor (doplní uchádzač)